kardosdrur/scandi-wiki huggingface dataset:
William Hurton

William Hurton (født 1825, død 1862) var en engelsk forfatter og journalist. Han er kendt i Danmark og Skandinavien for sin rejsebeskrivelse af de skandinaviske lande: A Voyage from Leith to Lapland or: Pictures from Scandinavia (1850).

Eksterne henvisninger 
 Hathi Trust Digital Library: Catalog Record
 SDU H.C. Andersen Centret: Brev fra William Hurton til H.C. Andersen 6. september 1850

Forfattere fra England
Briter i 1800-tallet
Tadsjikiske SSR

Den Tadsjikiske sovjetsocialistiske republik var en unionrepublik i Sovjetunionen i 1929-91.

Republiken blev oprettet 5. december 1929.
Den 9. september 1991 blev landet selvstændig under navnet Tadsjikistan

Socialistiske Sovjetrepublikker
Tidligere riger, stater, protektorater, kolonier og lande
Otto Wilhelm von Struve

Otto Wilhelm von Struve (født 7. maj 1819 i Dorpat, død 14. april 1905 i Karlsruhe) var en russisk astronom. Han var søn af Friedrich Georg Wilhelm von Struve samt far til Hermann og Ludwig von Struve.

Von Struve blev 1839 ansat ved observatoriet i Pulkovo og var 1863—90 dets direktør, tillige 1847—62 konsultativ astronom for den russiske generalstab og marine, fra 1861 medlem af Akademiet i Sankt Petersburg og 1867—78 præsident for Astronomische Gesellschaft. Struve fik Royal Astronomical Societys guldmedalje 1850. 

Han blev medlem af Kungliga Vetenskapsakademien 1875 og Videnskabernes Selskab 1876. Foruden talrige mindre afhandlinger i Petersburg-akademiets tidsskrift har han meddelt sine dobbeltstjernemålinger i Observations de Poulkova (bind 9 og 10, 1878, 1893). Som direktør for observatoriet har von Struve udgivet Observations de Poulkova (1—14, 1869—93), Jahresbericht (1863—90), Tabulæ quantitatum Besselianarum 1750—1894 (1861—89), Übersicht der Thätigkeit der Nicolai-Hauptsternwarte während der ersten 25 Jahre ihres Bestehens (1865), Zum 50-jährigen Bestehen der Nicolai-Hauptsternwarte (1889) foruden enkelte mindre publikationer.

Kilder 
 

 

Astronomer fra Rusland
Medlemmer af Videnskabernes Selskab
Medlemmer af Kungliga Vetenskapsakademien
Modtagere af Royal Astronomical Societys Guldmedalje
Russere i 1800-tallet
Tyskbaltere
Personer fra Tartu
Ludwig von Struve

Gustav Wilhelm Ludwig Struve (født 1. november 1858 i Pulkovo, død 4. november 1920 i Sevastopol på Krim) var en russisk astronom. Han var søn af Otto Wilhelm von Struve og far til Otto von Struve. 

von Struve studerede i Dorpat, Bonn, Milano og Leipzig og ansattes 1880 ved observatoriet i Pulkovo. I 1886 blev von Struve observator i Dorpat og 1894 professor i astronomi i Kharkov, som han trådte tilbage fra 1919, da han blev ansat ved det nygrundede tauriske universitet i Simferopol. I Dorpat deltog von Struve i observationer for Dorpat-zonen og har bearbejdet disse i Beobachtungen auf der Universitäts Sternwarte Dorpat (bind 18, 1891). Af von Struves øvrige arbejder må nævnes: Bestimmung der Constante der Præcession und der eigenen Bewegung des Sonnensystems (1887), Bestimmung des Mondhalbmessers an den während der totalen Mondfinsternisse 4/10 1884 und 28/1 1888 beobachteten Sternbedeckungen (1889, 1893), hans bearbejdelse af de 1818—1822 i Dorpat anstillede observationer (1910).

Kilder 

  

Astronomer fra Rusland
Faglitterære forfattere fra Rusland
Russere i 1800-tallet
Russere i 1900-tallet
Benito Juárez (flertydig)

Benito Juárez kan henvise til:
 Benito Juárez – Mexicos præsident i perioderne 1861-1863 og 1867-1872

Navne i Mexico opkaldt Benito Juárez:
 Benito Juárez (Mexico City) – et kvarter (delegación) i Mexicos Føderale Distrikt
 Benito Juárez Municipality (Guerrero) – en kommune i delstaten Guerrero
 Benito Juárez Municipality (Quintana Roo) – en kommune i delstaten Quintana Roo
 Benito Juárez Municipality (Sonora) – en kommune i delstaten Tlaxcala
 Benito Juárez (Veracruz) – en kommune i delstaten Veracruz
 Mexico City Internationale Lufthavn – Lufthavn i Mexico City, officielt kaldet Aeropuerto Internacional Benito Juárez
 Benito Juárez Autonomous University of Oaxaca – statligt universitet i byen Oaxaca de Juárez i delstaten Oaxaca
Friedrich Daniel von Recklinghausen

Friedrich Daniel von Recklinghausen (født 2. december 1833 i Gütersloh, død 26. august 1910) var en tysk patolog. Han er blandt andet kendt for at have karakteriseret tumorerne fra neurofibromatose type I (NF-1) som neurofibromer, og NF-1 kaldes derfor nogle gange for Recklinghausens syndrom eller neurofibromatosis Recklinghausen type 1.

Karriere 
Von Recklinghausen studerede medicin ved universiteterne i Bonn, Würzburg og Berlin og fik sin doktorgrad i Berlin i 1855. Derefter studerede han patologisk anatomi under Rudolf Virchow, faderen af den moderne patologi, og tog en doktorgrad i dette fag med Virchow som vejleder. Han tog efterfølgende på rejse til Wien, Rom og Paris i uddannelsesmæssigt øjemed. Han var derpå professor ved universitetet i Würzburg 1866-1872, inden han blev professor i Straßburg (1872-1906). Her var han med til at tiltrække flere betydningsfulde forskere til universitetet, blandt andet anatomen Wilhelm von Waldeyer-Hartz.

Udover arbejdet med karakteriseringen af NF-1, som han offentliggjorde resultatet af i 1882, var han den første, der brugte betegnelsen "hæmokromatose" om ophobning af jern i kroppen.

Referencer 

Læger fra Tyskland
Patologer
Tyskere i 1800-tallet
Tyskere i 1900-tallet
Kleť Observatoriet

Kleť Observatoriet (tjekkisk: Hvězdárna Kleť) er et astronomisk observatorium i Tjekkiet. Det ligger i regionen Sydbøhmen, syd for toppen at bjerget Kleť, nær byen České Budějovice. Observatoriet blev opført i 1957 og ligger i en højde af 1070 meter over havet og har omtrent 150 skyfrie nætter om året.

Astronomer 
Astronomen Antonín Mrkos arbejdede her i perioden 1966-1991.

De to ledende astronomer, der for tiden arbejder ved Kleť er Jana Tichá og hendes mand Miloš Tichý.

Instrumenter 
Observatoriet har to primære teleskoper:
 1,06-m KLENOT teleskop (siden 2002)
 0,57-m f/5,2 reflektor (siden 1993)

Asteroider 
Asteroiden 5583 Braunerova blev opdaget af Antonin Mrkos ved Kleť i 1989. Asteroiden 7796 Járacimrman blev genopdaget ved Kleť den 16. januar 1996 af Zdeněk Moravec og fik betegnelsen 1996 BG. Den blev observeret indtil april 1996 og derefter igen i juni og juli 1997. Man opdagede, at den var en savnet asteroide, som tidligere var blevet set to gange ved Osservatorio Astronomico di Brera i Norditalien den 12. december 1973 og ved Siding Spring Observatory i Australien den 8. og 9. juli 1990. Asteroiden 4250 Perun (Zdeňka Vávrová, 1984) er ligeledes opdaget her.

Referencer

Eksterne henvisninger 

 Officiel hjemmeside

Astronomiske observatorier
Sydbøhmen
Videnskab i 1957
Kongebogen

Shahnameh (Kongernes Bog, persisk: شاهنامه) er et episk digt tilskrevet den persiske digter Hakīm Abul-Qāsim Ferdowsī Tūsī. Bogen blev skrevet omkring år 1000. Kongebogen er formodentlig verdens længste episke digt skrevet af en enkelt digter og består af ca. 60.000 vers. Det omhandler den både mytiske og historiske fortid af det persiske imperium, fra verdens skabelse indtil den arabiske erobring af Persien i 651. Værket er af central betydning i den persiske kultur og anses for at være et af de største litterære værker på det persiske sprog.

En af de centrale personer i værket er Bahram 5., der regerede som shāhanshāh ("kongernes konge") fra 420 til sin død i 438.

I 2016 havde Davids Samling en særudstilling om værket.

Referencer

Eksterne henvisninger 

 
 

Litteratur
Verdensminde
Ogna Station

Ogna Station (Ogna stasjon) er en jernbanestation på Jærbanen, en del af Sørlandsbanen, der ligger i byområdet Ogna i Hå kommune i Norge. Stationen består af to hovedspor med to perroner, et sidespor og en stationsbygning opført i rødmalet træ.

Stationen åbnede sammen med Jærbanen 1. marts 1878. Oprindeligt hed den Ogne, men stavemåden blev ændret til Ogna 1. juni 1919. Stationen blev fjernstyret 7. juli 1964 og gjort ubemandet 1. maj 1965.

Eksterne henvisninger 

Stationer på Jærbanen
Etableret i 1878
Stationer på Sørlandsbanen
Paradis Station

Paradis Station (Paradis holdeplass) er en jernbanestation på Jærbanen, en del af Sørlandsbanen, der ligger i bydelen Våland i Stavanger i Norge. Stationen består af to spor med en delvist overdækket øperron imellem. I den sydlige ende er der en ankomstbygning med trappe og elevator i tilslutning til Strømsbrua, og i den nordlige ende er der en tilsvarende bygning bag Statens Hus, der giver forbindelse til Lagårdsveien.

Stationen åbnede 16. november 2009, hvor den erstattede Hillevåg Station. Den er en af tre nye stationer, der blev etableret, da banen mellem Stavanger og Sandnes blev udvidet til dobbeltspor. Forud for åbningen blev stationen kritiseret for at ligge lige lovligt tæt på Stavanger Station, men Jernbaneverket mente, at placeringen var perfekt. Den er således godt tilgængelig for folk der bor i Storhaug og Våland i modsætning til Hillevåg Station, der kun betjente Våland og Hillevåg. Stationen betød også, at toget blev et godt alternativ til bus for eleverne på Godalen videregående skole, da det bedste busstoppested for dem ligger ved samme vejkryds som den nye station. Endelig blev der igangsat omfattende byggerier af kontorer og lejligheder ved stationen, mens den blev etableret.

Navnet Paradis er noget misvisende, da stationen ligger i bydelen Våland og ikke i det område i Stavanger, der traditionelt betegnes som Paradis.

Eksterne henvisninger

Noter 

Stationer på Jærbanen
Etableret i 2009
Sandnes sentrum Station

Sandnes sentrum Station (Sandnes sentrum holdeplass) er en jernbanestation på Jærbanen, en del af Sørlandsbanen, der ligger i centrum af byen Sandnes i Norge. Stationen består af to spor med hver sin sideliggende perron, en ventesalsbygning og en busterminal.

Stationen åbnede 1. januar 1992. Siden 1996 har den fungeret som den primære station i Sandnes med stop af både lokaltog og fjerntog, mens den ældre Skeiane Station (indtil 2017 Sandnes Station) længere mod syd kun betjenes af lokaltog. Jernbaneteknisk er Sandnes sentrum et trinbræt, der ligger indenfor grænsen af Skeiane Station.

Eksterne henvisninger 

Stationer på Jærbanen
Stationer på Sørlandsbanen
Etableret i 1992
American Airlines Tennis Games 1974

American Airlines Tennis Games 1974 var en tennisturnering, der blev spillet i Tucson, Arizona, USA i perioden 30. marts - 7. april 1974. Det var den første udgave af den turnering, der senere udviklede sig til Indian Wells Masters, og den var en del af Grand prix-serien i tennis 1974.

John Newcombe vandt herresingletitlen med en finalesejr over Arthur Ashe med 6−3, 7−6. I herredoublerækken blev det amerikansk sejr, idet Charlie Pasarell og Sherwood Stewart vandt finalen med 6−4, 6−4 over Tom Edlefsen og Manuel Orantes.

Præmier 

Den samlede præmiesum for turneringen androg US$ 150.000.

Resultater

Herresingle 

Turneringen havde deltagelse af 64 spillere.

Herredouble 

Turneringen havde deltagelse af 24 par.

Eksterne henvisninger 
 ATP World Tour - Result Archive - Tuscon 1974

Noter 

Indian Wells Masters
Grand prix-serien i tennis 1974
Lunar

Lunar er en dansk fintech-virksomhed etableret i Aarhus 2015. Lunar tilbyder et alternativ til de traditionelle banker og retter sig især mod de såkaldte millennials med en bankkonto gennem en smartphone-app samt et tilhørende Visa-kort. 

Lunar driver ikke selv bankfilialer, og al kundekontakt foregår igennem appen. Forretningsplanen er bygget op som en freemium-model, hvor man får grundpakken gratis og derefter kan tilkøbe forskellige services. 

Lunar er ikke en fysisk bank med filialer, men en teknologivirksomhed, og havde derfor modsat traditionelle banker ikke deres egen banklicens til at starte med. Det betyder, at den konto man fik, når man oprettede sig hos Lunar, egentlig oprettes hos partnerbanken Nykredit Bank, der foruden en samarbejdsaftale også har investeret et mindre beløb for en minoritetspost i selskabet. I 2019 fik Lunar dog deres egen banklicens

Ved en finansieringsrunde i december 2016 hentede Lunar 4,2 millioner euro fra et uoplyst antal engleinvestorer samt SEED Capital Denmark.

Lunars eget mål er først at nå 85.000 brugere i Norden og derefter at åbne i fem europæiske lande inden for de efterfølgende to år og have en brugerbase på mindst en kvart million brugere. Selskabet har indgået indledende samarbejder med lokale partnerbanker i Sverige og Norge.

Bag Lunar er blandt andet stifteren, it-iværksætter Ken Villum Klausen, der solgte IT-firmaet WallMob til norske Visma, bestyrelsesformand Henning Kruse Petersen, der er tidligere koncerndirektør hos Nykredit samt forhenværende formand for Finansiel Stabilitet, og bestyrelsesmedlem Tuva Palm som også er CTO hos Nordnet Bank. 

Lunar fik i 2016 en andenplads i kategorien 'Challenger Banks' ved European Fintech Awards.

Referencer

Eksterne henvisninger 
Officiel hjemmeside

Softwarevirksomheder i Danmark
Mobilbetaling i Danmark
Virksomheder i Aarhus

Banker i Danmark
Etableret i 2015
American Airlines Tennis Games 1975

American Airlines Tennis Games 1975 var en tennisturnering, der blev spillet i Tucson, Arizona, USA i perioden 31. marts - 8. april 1975. Det var den anden udgave af den turnering, der senere udviklede sig til Indian Wells Masters, men det var den sidste udgave, inden turneringen året efter flyttede fra Tucson til Palm Springs. Turneringen var en del af Grand prix-serien i tennis 1975.

John Alexander vandt herresingletitlen med en finalesejr over Ilie Năstase på 7−5, 6−2, og det var australierens anden professionelle turneringssejr i karrieren, efter af han seks uger tidligere havde vundet sin første titel i Fort Worth.

I herredoublerækken sejrede William Brown og Raúl Ramírez, idet det amerikansk-mexicanske par vandt finalen med 2−6, 7−6, 6−4 over Raymond Moore og Dennis Ralston. Sejren var Ramírez' 12. professionelle turneringssejr i double, mens Brown vandt en professionel doubleturnering for anden gang i sin karriere.

Præmier 

Den samlede præmiesum for turneringen androg $ 175.000, hvilket var en stigning på $ 25.000 i forhold til det foregående år.

Resultater

Herresingle 

Turneringen havde deltagelse af 64 spillere.

Herredouble 

Turneringen havde deltagelse af 23 par.

Eksterne henvisninger 
 ATP World Tour - Result Archive - Tuscon 1975 
 ITF Men's Circuit - Tucson 1975

Noter 

Indian Wells Masters
Grand prix-serien i tennis 1975
Fintech

Finansteknologi eller fintech (et sammentræk af ordene financial og technology) er en branche, som består af virksomheder, der benytter moderne teknologi og innovation til at konkurrere i markedet for traditionelle finansielle institutioner og mellemled inden for finansielle services. Der er ikke enighed om definitionen af "FinTech"; en gennemgang af definitioner offentliggjort i 2016 syntetiseret de forskellige videnskabelige definitioner offentliggjort i løbet af de sidste 40 år som "en ny finansiel industri, der gælder teknologi til at forbedre de finansielle aktiviteter". Fintech findes både inden for startups og etablerede finans- og teknologivirksomheder, der har det til fælles, at de prøver at erstatte eller forbedre de eksisterende finansielle services fra etablerede virksomheder.

I praksis bruges begrebet "Fintech" om nye applikationer, processer, produkter eller forretningsmodeller inden for den finansielle sektor, tilbudt som en tjeneste via internettet. Tjenesterne kan stamme fra forskellige uafhængige tjenesteudbydere herunder mindst én licenseret bank eller et forsikringsselskab. Sammenkoblingen er ofte skabt gennem åbne API'er.

I 2019 offentliggjorde Financial Stability Board (FSB) en rapport om finansielle stabilitetsmæssige konsekvenser.

Referencer
Janne Grimholt

Janne Grimholt (født 5. oktober 1979 i Skien) er en norsk håndboldspiller som spiller for Gjerpen Håndball.

Hun har spillet 15 kampe og scoret 23 mål for det norske juniorhåndboldlandshold. Hun har spillet i Cup Winners' Cup 2005-06, 2006-07 og 2008-09

Kilder

Eksterne henvisninger 
 
 Janne Grimholts profil hos altomfotball.no 

Håndboldspillere fra Norge
Personer fra Skien
Håndboldspillere fra Gjerpen Idrettsforening
Hans Buch (præst)

Hans Buch (født 1. november 1698 i Aalsø ved Grenaa, død 28. november 1751 i Roskilde) var en dansk præst. 

Buchs far, magister Jacob Buch, var sognepræst; moderen hed Anna Cappel. I 1716 dimitteredes han fra Københavns Skole og tog 3 år efter attestats. Hans første præstevirksomhed var i hjemmet som faderens medhjælper, hvorfra han dog 1724 forflyttedes til Aarslev i Aarhus Stift og atter 1726 til sognekaldet ved Frue Kirke i Aarhus. Samme år tog han magistergraden. Da han imidlertid (29. november 1724) var bleven gift med biskop, senere konfessionarius, Søren Lintrups ældste datter Birgitte, kom han, rimeligvis ved svigerfaderens protektion, allerede som 30-årig som sognepræst til Københavns Garnisonskirke, og knap et år efter (1729) tildeltes ham embedet som domprovst i Roskilde, hvor han døde. Foruden nogle prædikener har han udgivet et digt i anledning af reformationsfesten 1736 (Josias i Danmark); men i manuskript efterlod han sig adskilligt, deriblandt Roeskildia subterranea, hvoraf afskrift findes i det antikvarisk-topografiske arkiv i København. Den latinske sørgetale, som svigerfaderen holdt i Odense ved Frederik IV's død, ville Buch have udgivet med en dedikation til Christian VI, men det kom ikke dertil.

Kilder 

 

Domprovster fra Danmark
Danskere i 1700-tallet
Artikler fra 1. udgave af Dansk biografisk leksikon
Johan Ludvig Bernth

Johan Ludvig Bernth (født 10. september 1724 i Nørre Lyndelse i Fyn, død 24. februar 1804 i Herlufsholm) var en dansk skolemand.

Hans fader, Lars Bernth, var degn. Han blev dimitteret fra Odense Gymnasium i 1745, tog i 1750 theologisk attestats og blev i 1753 informator for de kongelige pager. To år efter kaldte Johan Ludvig Holstein ham til rektor på Herlufsholm, og samtidig udnævntes han til extraordinær professor ved Københavns Universitet. Han tog magistergraden inden, at han tiltrådte sit embede. Han styrede skolen i 49 år, og man var allerede i gang med forberedelserne til at fejre hans jubilæum som Rektor, da han døde. 

Han var en dygtig rektor, der var elsket og æret af eleverne, som han behandlede med stor eftergivenhed; i sine sidste 20 år havde han konrektor, da kræfterne svigtede ham noget. Han var en kundskabsrig mand og fulgte godt med i forskellige videnskaber; hans litterære arbejder var højst ubetydelige, hans undervisning i latin berømmes meget. Om hans karakters renhed var der kun én mening: hans uegennyttighed og velvilje vandt ham alles agtelse i samtiden, ligesom hans sindighed og alvor indgød ærefrygt. Som et barn af det 18. århundrede var han udpræget rationalist.

Kilder

Eksterne henvisninger 
 

Skoleledere fra Danmark
Professorer fra Københavns Universitet
Personer fra Fyn
Rektorer fra Herlufsholm
Istrian Spring Trophy

Istarsko proljece-Istrian Spring Trophy er et kroatisk etapeløb i landevejscykling som arrangeres hvert år i marts. Løbet er blevet arrangeret siden 1961. Løbet er af UCI klassificeret som 2.2 og er en del af UCI Europe Tour.

I 2014 vandt danske Magnus Cort løbet samlet.

Vindere

Eksterne henvisninger
 

 
Etableret i 1961
Egentliga Sverige

Egentliga Sverige er en terminologi, som benyttes til at separere de territorier, som var helt integreret i Sverige fra besiddelser og stater i union med landet.

Fra den tidlige middelalder og frem til freden i Fredrikshamn i 1809 indgik også nutidens Finland som en fuldt integreret del af riget, Österland. Efter 1809 betegner termen Sverige under nuværende grænser.

Skåneland, som tidligere var en del af Danmark, blev svenskt gennem freden i Roskilde 1658, men det var ikke før 1719, at det var fuldt integreret og blev en del af Egentliga Sverige.

Egentliga Sverige er, til forskel fra Egentliga Finland, et geografisk område som er blevet forandret over tid. Egentliga Finland er et landskab i det sydvestlige Finland, som gav navn til hele landet.

Begrebet blev opfundet af E.G. Geijer i Svenska folkets historia.

Kilder 

Efter en.wiki  ver. 363719619

Sveriges historie
Svenskere
Finner
Tavastland (historisk landskab)

Tavastland (finsk Häme, latin Tavastia) er et historisk landskab i det sydlige Finland. Det historiska landskabs område modsvares i dag af landskaberne Egentliga Tavastland, Päijänne-Tavastland (størstedelen), Birkaland (delvist) og Mellersta Finland.

Tavastland var et slottslän i Finlands middelalder, som blev dannet omkring Tavastehus slott, som ifølge en omtvistet hypotese blev grundlagt omkring 1250 af Birger jarl. Den oprindelige befolkningsgruppe i dette område kaldes for tavaster.

Finlands historie
Finlands geografi
Tavaster

Tavaster (finsk häme, hämäläiset), var en østersøfinsk stamme, som bosatte sig i blandt andet landskabet Tavastland, som er opkaldt efter dem.

Tavaster fik stor betydning ved Sveriges tidlige ekspansion i middelalderen i det nuværende Finland, både som modstandere og som allierede.

Østersøfinner
Finner
Neuropsykiatri

Neuropsykiatri en en gren af lægevidenskaben der behandler mentale lidelser der stammer for sygdomme i nervesystemet. Det går forud for de nuværende discipliner psykiatri og neurologi, der har fælles træning. Men psykiatri og neurologi bliver siden splittet fra hinanden, og praktiseres separat. Ikke desto mindre er neuropsykiatri blevet et voksende speciale inden for psykiatri, og det er også tæt forbundet med områderne neuropsykologi og adfærdsneurologi, der er specialer inden for neurologi, der adresserer kliniske problemer med kognition og/eller adfærd skabt af hjerneskade eller hjernelidelser med forskellige etiologier.

Referencer 

Lægevidenskab
Hovedskade

Hovedskade er en hvilken som helst skade, der resulterer i et fysisk trauma på kraniet eller hjernen. Termerne traumatisk hjerneskade og hovedskade bliver ofte brugt synonymt i den medicinske litteratur. Denne brede klassifikation inkluderer neuronale skader, blødninger, vaskulære skader, kraniale nerveskader og subdural hygroma, foruden andre. Disse klassifikationer kan yderligere kategoriseres som åbne (penetrerende) eller lukkede hovedskader. Dette afhænger af om kraniet blev ødelagt eller ej. Fordi sådanne hovedskader dækker så stort et antal skader, er der mange årsager, heriblandt uheld, fald, vold eller trafikuheld. Mange af disse er lette, men nogle kan være svære og kræve hospitalsindlæggelse.

Referencer 

Lægevidenskab
Metallisk hydrogen

Metallisk hydrogen er en degenereret fase, hvor hydrogen er elektrisk ledende og har andre metalliske egenskaber som høj refleksionsevne. Fasen antages at eksistere ved tryk over 400–500 gigapascal (GPa) i store gasplaneter som Jupiter og Saturn.

Tilstanden blev først teoretisk forudsagt af Eugene Wigner og Hillard Bell Huntington i 1935, som beregnede at hydrogen ville blive metallisk ved et tryk på omkring 25 GPa. Senere beregninger er kommet frem til at faseovergangen ikke indtræffer før ved 400–500 GPa, som er højere end trykket i Jordens kerne (360 GPa).

Siden 1996 er der blevet gjort flere forsøg på at påvise metallisk hydrogen eksperimentelt. I 2011 meldte forskere ved Max Planck-instituttet for kemi, at de havde observert noget som virkede som en faseovergang til metallisk hydrogen ved et tryk på 260–300 GPa, men der kom flere indvendinger mod eksperimentet og en gruppe ved Carnegie Institution for Science fandt ingen faseovergang selv ved et tryk på 360 GPa. I oktober 2016 hævdede to forskere ved Harvard University, at de havde fundet ud af at påvise fasen ved et tryk på 495 GPa og resultatene blev publiceret i Science i januar 2017. Mulige alternative forklaringer på resultaterne er blevet fremsat og pr. januar 2017 ventes der fortsat for at se, om andre kan bekræfte resultaterne.

Referencer 

Hydrogen
Fysisk kemi
Henrik Svarrer

Henrik Svarrer (født 22. juni 1964)  er en dansk tidligere badmintonspiller.
Svarrer konkurrerede i badminton ved Sommer-OL 1992 i herredouble med Jan Paulsen. De tabte i kvartfinalen til Li Yongbo og Tian Bingyi fra Kina

Eksterne henvisninger 

Badmintonspillere fra Danmark
Deltagere for Danmark ved sommer-OL 1992